สวัสดีค่ะ คือกระดูกซี่โครงใต้ราวนมทั้งสองข้างนูนออกมาค่ะ ด้านซ้ายตอนกดไม่ได้รู้สึกเจ็บค่ะ แต่ด้านขวาตอนกดแล้วรู้สึกเจ็บนิด ๆ (แต่ไม่รู้สึกเจ็บค่ะถ้าไม่กด) ไม่ทราบว่าจะเป็นอะไรร้ายแรงไหมค่ะ?
สวัสดีค่ะ หากเดิมกระดูกซี่โครงไม่เคยนูน แล้วอยู่ๆ นูนออกมา อาจเกิดจากการมีเนื้องอกของเนื้อเยื่อ หรือของกระดูกเกิดขึ้น แต่ก็ไม่น่าเป็นทั้ง 2 ข้าง หรืออาจเกิดจากมีการอักเสบติดเชื้อของเนื้อเยื่อ แต่ก็จะมีอาการปวด ผิวหนังบวมแดงให้เห็นร่วมด้วย และไม่น่าเป็นทั้ง 2 ข้างเช่นกันนอกจากนี้ หากมีน้ำหนักลด ก็จะส่งผลให้เห็นกระดูกซี่โครงชัดขึ้น เหมือนนูนออกมาได้ค่ะแต่หากกระดูกนูนออกมานานแล้ว ก็ไม่น่าเกิดจากมีความผิดปกติอะไร เป็นลักษณะของกระดูกซี่โครงที่จะมีส่วนโค้งนูนตามปกติค่ะทั้งนี้ หากไม่ได้มีอาการเจ็บ ปวด ผิวหนังไม่บวมแดง ก็อาจสังเกตอาการไปก่อน ในเบื้องต้น ไม่ควรไปกด นวดคลึงบ่อย เพราะย่อมทำให้เนื้อเยื่อเกิดการบาดเจ็บ และเจ็บตามมาได้ค่ะ หากยังเห็นว่ากระดูกนูนออกมาชัดเจน หรือไม่แน่ใจ ต้องการการวินิจฉัยที่แน่นอน ก็ควรไปพบแพทย์เพื่อตรวจค่ะ